
Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.70/2002 pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat, trimis Comisiei noastre pentru dezbatere şi avizare în fond, cu adresa nr.471 din 25 august 2003. 

 PRESEDINTE,

IOAN OLTEAN

RAPORT  

asupra proiectului de Lege privind aprobarea Ordonanţei de urgenţă a Guvernului nr.70/2002 pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat



Cu adresa nr.471 din 25 august 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei de urgenţă a Guvernului nr.70/2002 pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-IV din învăţământul de stat.



La întocmirea Raportului s-a avut în vedere avizul Consiliului Legislativ nr.1146 din 14.08.2003.



Proiectul de lege a fost dezbătut şi avizat în fond, în procedură de urgenţă, în şedinţa din 26 august 2003.



De aplicarea Ordonanţei de urgenţă a Guvernului nr.96/2002 au beneficiat, în anul şcolar 2002/2003, peste 1.000.000 de elevi din 13.125 şcoli, putându-se aprecia că, programul prevăzut de acest act normativ a fost bine primit atât de către copiii claselor I – IV, cât şi de populaţie în general. 



Prin prezentul proiect de lege se modifică Ordonanţa de urgenţă a Guvernului nr.96/2002 privind acordarea de produse lactate şi de panificaţie pentru elevii claselor I – IV din învăţământul de stat, în sensul extinderii programului şi asupra copiilor preşcolari din grădiniţele de stat începând cu data de 1 septembrie 2003, precum şi acordarea posibilităţii municipiilor, oraşelor şi comunelor de a-şi organiza pe plan local furnizarea de produse lactate şi de panificaţie. 



In contextul celor arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege în forma prezentată. 



2. Prin obiectul de reglementare şi conţinutul său, proiectul de lege face parte din categoria legilor ordinare.



3. La lucrările Comisiei au fost prezenţi 25 de deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

